Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη συνέχιση της εφαρμογής τεχνικών επιτόπιων δειγματοληπτικών ερευνών και τηλεπισκόπησης στις γεωργικές στατιστικές για την περίοδο 2004-2007 και την τροποποίηση της απόφασης 1445/2000/ΕΚ του Ευρωπαϊκού Κοινοβουλίου και του Συμβουλίου

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η απόφαση αριθ. 1445/2000/ΕΚ του Ευρωπαϊκού Κοινοβουλίου και του Συμβουλίου [1] αφορά την εφαρμογή τεχνικών επιτόπιων δειγματοληπτικών ερευνών και τηλεπισκόπησης στις γεωργικές στατιστικές για την περίοδο 1999-2003. Σύμφωνα με το άρθρο 1 παράγραφος 3, η υλοποίηση της απόφασης αυτής επιβεβαιώθηκε με την απόφαση αριθ. 2002/750/ΕΚ της Επιτροπής [2] σχετικά με τη συνέχιση των εν λόγω δράσεων για την περίοδο 2002-2003.

[1] ΕΕ L163 της 4.7.2000, σ. 1

[2] ΕΕ L244 της 12.9.2002, σ. 38.

Το άρθρο 6 της απόφασης αριθ. 1445/2000/ΕΚ προβλέπει ότι «το αργότερο στις 31 Ιουλίου 2003, η Επιτροπή υποβάλλει έκθεση στο Ευρωπαϊκό Κοινοβούλιο και το Συμβούλιο σχετικά με την εκτέλεση των δράσεων αυτών και τη χρησιμοποίηση των διατεθέντων πόρων, η οποία συνοδεύεται, ενδεχομένως, από προτάσεις σχετικά με τη συνέχιση των εφαρμογών των τεχνικών επιτόπιων δειγματοληπτικών ερευνών και τηλεπισκόπησης στις γεωργικές στατιστικές».

Όπως προκύπτει από την έκθεση στο Ευρωπαϊκό Κοινοβούλιο και το Συμβούλιο [3], η Επιτροπή κρίνει σκόπιμο να συνεχιστούν οι δράσεις για συμπληρωματική περίοδο τεσσάρων ετών.

[3] Έγγραφο COM (2003) αριθ. ....

Στόχος της παρούσας πρότασης απόφασης είναι να συνεχιστεί η εφαρμογή των τεχνικών επιτόπιων δειγματοληπτικών ερευνών και τηλεπισκόπησης στις γεωργικές στατιστικές για την περίοδο 2004-2007, χωρίς καμία τροποποίηση του περιεχομένου της βασικής απόφασης.

2003/0085 (COD)

Πρόταση ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη συνέχιση της εφαρμογής τεχνικών επιτόπιων δειγματοληπτικών ερευνών και τηλεπισκόπησης στις γεωργικές στατιστικές για την περίοδο 2004-2007 και την τροποποίηση της απόφασης 1445/2000/ΕΚ του Ευρωπαϊκού Κοινοβουλίου και του Συμβουλίου

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 285,

την πρόταση της Επιτροπής [4],

[4] ΕΕ C.......

Αποφασίζοντας με τη διαδικασία του άρθρου 251 της συνθήκης [5],

[5] ΕΕ C.......

Εκτιμώντας τα εξής:

(1) Η απόφαση αριθ. 1445/2000/ΕΚ του Συμβουλίου της 22ας Μαΐου 2000 σχετικά με την εφαρμογή τεχνικών επιτόπιων δειγματοληπτικών ερευνών και τηλεπισκόπησης στις γεωργικές στατιστικές για την περίοδο 1999-2003 [6], παύει να ισχύει στις 31 Δεκεμβρίου 2003.

[6] ΕΕ L 163 της 4.7.2000, σ. 1

(2) Η ανάγκη διάθεσης πληροφοριών σχετικά με τη χρήση της γης και την κατάσταση των καλλιεργειών αποτελεί ιδιαίτερα αισθητή ανάγκη στο πλαίσιο της νέας κοινής γεωργικής πολιτικής και ενόψει της διεύρυνσης, ιδίως όσον αφορά την ανάλυση των αλληλεπιδράσεων μεταξύ της γεωργίας, του περιβάλλοντος και της υπαίθρου.

(3) Η έκθεση της Επιτροπής στο Ευρωπαϊκό Κοινοβούλιο και το Συμβούλιο σχετικά με την εκτέλεση των δράσεων αυτών κατά την περίοδο 1999-2003 [7] δείχνει ότι θα ήταν σκόπιμο να συνεχιστούν οι δράσεις αυτές για συμπληρωματική περίοδο τεσσάρων ετών.

[7] COM (2003) αριθ.

(4) Ενδείκνυται να συνεχιστούν και να εμβαθυνθούν οι λεπτομέρειες εφαρμογής των δράσεων που αναλήφθηκαν στο πλαίσιο της απόφασης αριθ. 1445/2000/ΕΚ σε συνάρτηση με την πείρα που αποκτήθηκε και τα αποτελέσματα που επιτεύχθηκαν.

(5) Οι δραστηριότητες τηλεπισκόπησης που απαιτούν περαιτέρω προσπάθειες έρευνας και ανάπτυξης κατά την περίοδο 2004-2007 καλύπτονται από το έκτο πρόγραμμα-πλαίσιο έρευνας και ανάπτυξης [8].

[8] ΕΕ L 232 της 29.8.2002, σ. 1

(6) Η παρούσα απόφαση καθορίζει, για το σύνολο της διάρκειας του προγράμματος, το δημοσιονομικό πλαίσιο που αποτελεί, για την αρμόδια επί του προϋπολογισμού αρχή, την προνομιακή αναφορά, κατά την έννοια του σημείου 33 της διοργανικής συμφωνίας της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής [9] περί της δημοσιονομικής πειθαρχίας και της βελτίωσης της διαδικασίας του προϋπολογισμού,

[9] ΕΕ C 172 της 18.6.1999, σ. 1

ΑΠΟΦΑΣΙΖΟΥΝ:

Άρθρο 1

Η απόφαση αριθ. 1445/2000/ΕΚ του Ευρωπαϊκού Κοινοβουλίου και του Συμβουλίου τροποποιείται ως εξής:

1. Στο άρθρο 1, στο τέλος της παραγράφου 1, προστίθεται το ακόλουθο κείμενο «Οι δράσεις αυτές συνεχίζονται για περίοδο τεσσάρων ετών, από 1ης Ιανουαρίου 2004».

2. Το άρθρο 3 αντικαθίσταται από το ακόλουθο κείμενο:

«Άρθρο 3

Το δημοσιονομικό πλαίσιο για την εκτέλεση του παρόντος προγράμματος για την περίοδο 2004-2007 καθορίζεται σε 7,85 εκατομμύρια ευρώ.

Η αρμόδια επί του προϋπολογισμού αρχή εγκρίνει τις ετήσιες πιστώσεις εντός των ορίων των δημοσιονομικών προοπτικών.»

1. Στο άρθρο 6, η ημερομηνία της «31ης Ιουλίου 2003» αντικαθίσταται από την ημερομηνία της «31ης Ιουλίου 2007».

2. Στο άρθρο 7, η ημερομηνία της «31ης Δεκεμβρίου 2003» αντικαθίσταται από την ημερομηνία της «31 Δεκεμβρίου 2007».

Άρθρο 2

Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομέας(-είς) πολιτικής: γεωργία, στατιστικές

Ονομασία της δράσης:

Εφαρμογή των τεχνικών επιτόπιων δειγματοληπτικών ερευνών και τηλεπισκόπησης στις γεωργικές στατιστικές για την περίοδο 2004-2007

1. ΓΡΑΜΜΗ(-ΕΣ) ΤΟΥ ΠΡΟΫΠΟΛΟΓΙΣΜΟΥ + ΟΝΟΜΑΣΙΑ

B2-513 : αναδιάρθρωση των συστημάτων γεωργικών ερευνών

2. ΣΥΝΟΛΙΚΑ ΑΡΙΘΜΗΤΙΚΑ ΔΕΔΟΜΕΝΑ

2.1 Συνολικό κονδύλιο της δράσης (Μέρος B): εκατ. ευρώ σε ΠΑΥ: 7,850

2.2 Περίοδος εφαρμογής: 2004-2007

2.3 Συνολική πολυετής εκτίμηση των δαπανών:

α) Χρονοδιάγραμμα των πιστώσεων αναλήψεων υποχρεώσεων/πιστώσεων πληρωμών (δημοσιονομική παρέμβαση) (πρβλ. σημείο 6.1.1)

εκατ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

β) Τεχνική και διοικητική συνδρομή (ΤΔΣ) και δαπάνες στήριξης (ΔΣ) (πρβλ. σημείο 6.1.2)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

γ) Συνολικές δημοσιονομικές επιπτώσεις των ανθρώπινων πόρων και των άλλων δαπανών διοικητικής λειτουργίας (πρβλ. σημεία 7.2 και 7.3)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

2.4 Συμβατότητα με το δημοσιονομικό προγραμματισμό και με τις Δημοσιονομικές Προοπτικές (ΔΠ)

|X| Πρόταση συμβατή με τον ισχύοντα δημοσιονομικό προγραμματισμό και η οποία πρέπει να ληφθεί υπόψη στο πλαίσιο των νέων δημοσιονομικών προοπτικών.

| | Η πρόταση αυτή απαιτεί επαναπρογραμματισμό του αντίστοιχου τομέα των Δημοσιονομικών Προοπτικών,

| | συμπεριλαμβανομένης, εφόσον συντρέχει περίπτωση, προσφυγής στις διατάξεις της Διοργανικής Συμφωνίας.

2.5 Δημοσιονομικές επιπτώσεις επί των εσόδων [10]

[10] Για περισσότερες διευκρινίσεις, βλέπε το χωριστό επεξηγηματικό σημείωμα.

|X| Ουδεμία δημοσιονομική επίπτωση (αφορά τεχνικές πτυχές της εφαρμογής ενός μέτρου).

Ή

| | Δημοσιονομική επίπτωση - Η επίδραση επί των εσόδων έχει ως εξής:

- Σημείωση: Όλες οι διευκρινίσεις και παρατηρήσεις που αφορούν τον τρόπο υπολογισμού της επίδρασης επί των εσόδων πρέπει να περιλαμβάνονται σε χωριστό φύλλο, επισυναπτόμενο στο παρόν δημοσιονομικό δελτίο.

εκατ. EUR (μέχρι πρώτου δεκαδικού)

>ΘΕΣΗ ΠIΝΑΚΑ>

(Να περιγραφεί κάθε εμπλεκόμενη γραμμή του προϋπολογισμού, με προσθήκη του ενδεδειγμένου αριθμού γραμμών στον πίνακα, εφόσον η δράση επιδρά σε πλείονες γραμμές του προϋπολογισμού)

3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ

>ΘΕΣΗ ΠIΝΑΚΑ>

4. ΝΟΜΙΚΗ ΒΑΣΗ

Άρθρο 285 της συνθήκης

5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

5.1 Αναγκαιότητα κοινοτικής παρέμβασης

5.1.1 Επιδιωκόμενοι στόχοι

Δράση A: Σχέδιο LUCAS (Land Use/Cover Area frame statistical Survey - Στατιστική έρευνα για τη χρήση/κάλυψη γης)

Το πιλοτικό σχέδιο LUCAS ανταποκρίνεται στην ανάγκη να διατίθενται πληροφορίες σχετικά με τη χρήση και την κάλυψη της γης. Η ανάγκη αυτή γίνεται ιδιαίτερα αισθητή στο πλαίσιο της νέας κοινής γεωργικής πολιτικής και ενόψει της διεύρυνσης.

Το σχέδιο αυτό ανταποκρίνεται επίσης στις ανάγκες ανάλυσης των αλληλεπιδράσεων μεταξύ της γεωργίας, του περιβάλλοντος και της υπαίθρου. Γίνεται τακτικά λόγος για τη μεγαλύτερη συνεκτίμηση του περιβάλλοντος στις διάφορες κοινοτικές πολιτικές από το Ευρωπαϊκό Συμβούλιο και ιδίως στα συμπεράσματα του Ευρωπαϊκού Συμβουλίου του Γκέτεμποργκ.

Το πιλοτικό σχέδιο LUCAS έχει ως κύριο στόχο να δοκιμάσει την εφικτότητα μιας επιτόπιας δειγματοληπτικής έρευνας με σκοπό τη συγκέντρωση εναρμονισμένων πληροφοριών για τη χρήση και την κάλυψη της γης, και κυρίως για τη γεωργική χρήση, με ικανοποιητική προθεσμία και αποδεκτή ακρίβεια σε επίπεδο της ΕΕ και, ει δυνατόν, σε επίπεδο των κρατών μελών, αλλά επίσης τη συλλογή εδαφικών πληροφοριών σχετικά με το περιβάλλον.

Δράση B: Σχέδιο MARS-STAT (Monitoring Agriculture with Remote Sensing - Παρακολούθηση της γεωργίας με τηλεανίχνευση)

Στόχος του γεωργομετεωρολογικού συστήματος παρακολούθησης των καλλιεργειών και πρόβλεψης των αποδόσεων, που αναπτύχθηκε από το Κοινό Κέντρο Ερευνών (ΚΚΕρ) στο πλαίσιο του σχεδίου MARS, είναι η παροχή στοιχείων για την κατανόηση του αντίκτυπου των καιρικών συμβάντων της υπαίθρου στις καλλιέργειες και η επίσπευση προβλέψεων απόδοσης των βασικών καλλιεργειών.

Σύμφωνα με τις λεπτομέρειες εκτέλεσης που προβλέπονται στην απόφαση αριθ. 1445/2000/ΕΚ του Ευρωπαϊκού Κοινοβουλίου και του Συμβουλίου, οι δραστηριότητες ανάπτυξης κατά τα τελευταία έτη είχαν ως στόχο να καταστήσουν λειτουργικά το γεωργομετεωρολογικό μοντέλο και την αλυσίδα επεξεργασίας των δορυφορικών δεδομένων χαμηλής ευκρίνειας NOAA και VEGETATION. Οι δορυφορικές αυτές εικόνες χρησιμοποιούνται για την ανάλυση, την παρακολούθηση και την πρόβλεψη των αποδόσεων των μεγάλων ευρωπαϊκών καλλιεργειών.

5.1.2 Μέτρα σχετικά με την εκ των προτέρων αξιολόγηση

Η παρούσα πρόταση απόφασης του Ευρωπαϊκού Κοινοβουλίου και του Συμβουλίου αποσκοπεί στην παράταση των δράσεων οι οποίες αποφασίστηκαν το 2000 για επιπλέον περίοδο τεσσάρων ετών. Συνοδεύεται από μια έκθεση στο Ευρωπαϊκό Κοινοβούλιο και το Συμβούλιο στην οποία γίνεται απολογισμός των δράσεων που υλοποιήθηκαν κατά την περίοδο 2000-2002, των αποτελεσμάτων που επιτεύχθηκαν καθώς και των προβλημάτων που προέκυψαν. Εξάλλου, σύμφωνα με τη βασική απόφαση, η Επιτροπή υποβάλλει στα κράτη μέλη ετήσια έκθεση σχετικά με τις λεπτομέρειες εκτέλεσης, τις χρησιμοποιηθείσες μεθόδους, τη χρησιμοποίηση των πιστώσεων, την αξιολόγηση των επιτευχθέντων αποτελεσμάτων, καθώς και το πρόγραμμα εργασιών για το επόμενο έτος. Στο πλαίσιο αυτό, εξετάζονται επίσης οι προσαρμογές που κρίνονται αναγκαίες υπό το πρίσμα της πείρας.

5.1.3 Μέτρα σχετικά με την εκ των υστέρων αξιολόγηση

Όσον αφορά το σχέδιο LUCAS, πρέπει πρώτα να διευκρινιστεί ότι λόγω της καθυστερημένης έκδοσης της βασικής απόφασης, κατέστη δυνατό να διενεργηθεί μόνο μία επιτόπια δειγματοληπτική έρευνα μέχρι σήμερα. Επομένως, η δράση που υλοποιήθηκε είναι υπερβολικά περιορισμένη για να είναι δυνατή η συναγωγή οριστικών συμπερασμάτων. Παρά τον περιορισμό αυτό, εντοπίστηκαν διάφορες δυνητικές βελτιώσεις για την πραγματοποίηση των ερευνών κατά τα προσεχή έτη, ιδίως όσον αφορά ένα νέο σχέδιο δειγματοληψίας, τη μεγαλύτερη συμμετοχή των κρατών μελών στην εκτέλεση της έρευνας, τη χρησιμοποίηση της φωτοερμηνείας για τη συλλογή πληροφοριών σχετικά με σημεία δύσκολης πρόσβασης, την ονοματολογία για τις χρήσεις της γης κ.λπ.

Όσον αφορά το γεωργομετεωρολογικό σύστημα, η κτηθείσα πείρα έδειξε κυρίως ότι είναι δυνατό να ανατεθούν σε εξωτερικούς αναδόχους, με την τεχνική συνδρομή και υπό την εποπτεία του ΚΚΕρ, δραστηριότητες οι οποίες καθίστανται πλέον λειτουργικές, παρά την ανάγκη μεταφοράς σε ιδιωτική εταιρεία σχετικά πολύπλοκων εργαλείων ανάλυσης και επεξεργασίας των δεδομένων. Η εκ των υστέρων αξιολόγηση των αποτελεσμάτων έδειξε εξάλλου την ικανότητα του συστήματος να συλλαμβάνει και να ενσωματώνει στην πρόβλεψη των αποδόσεων τις κλιματικές ανωμαλίες που παρατηρήθηκαν κατά τα τελευταία έτη. Η πείρα που αποκτήθηκε από την άποψη αυτή θα επιτρέψει την περαιτέρω βελτίωση των επιδόσεων του συστήματος κατά τα προσεχή έτη.

5.2 Σχεδιαζόμενες δράσεις και λεπτομέρειες υλοποίησης της δημοσιονομικής παρέμβασης

Δράση A: Σχέδιο LUCAS

Το σχέδιο LUCAS είναι μια επιτόπια δειγματοληπτική στατιστική έρευνα (δηλαδή μια έρευνα η οποία βασίζεται στην οπτική παρατήρηση ενός δείγματος σημείων με γεωγραφική αναφορά, χωρίς καμία επαφή με το γεωργό).

Η πιλοτική έρευνα LUCAS εφαρμόζει ένα σχέδιο δειγματοληψίας δύο επιπέδων, το οποίο αποτελείται από πρωτογενείς δειγματοληπτικές μονάδες (PSU), που είναι τα τετραγωνάκια ενός πλέγματος διαστάσεων 18 επί 18 χλμ, και δευτερογενείς δειγματοληπτικές μονάδες (SSU), που αντιπροσωπεύουν 10 σημεία κατανεμημένα σε ένα ορθογώνιο (1.500 μέτρα μήκους και 600 μέτρα πλάτους) γύρω από κάθε PSU. Το δείγμα περιλαμβάνει περίπου 10.000 PSU που καλύπτουν ολόκληρο το έδαφος της ΕΕ. Συνολικά, παρατηρούνται επομένως περίπου 100.000 σημεία για το σύνολο της Ευρωπαϊκής Ένωσης. Η παρατήρηση πραγματοποιείται επιτόπου, στο σημείο ακριβώς της γεωγραφικής τοποθεσίας των SSU του δείγματος.

Η διενέργεια αυτών των επιτόπιων ερευνών ανατίθεται σε αναδόχους (ιδιωτικές εταιρείες ή στατιστικοί οργανισμοί), οι οποίοι επιλέγονται κατόπιν ανοικτής πρόσκλησης υποβολής προσφορών. Επιπλέον, η γενική εποπτεία και ο έλεγχος ποιότητας διασφαλίζονται επίσης από φορέα με τα κατάλληλα προσόντα γι' αυτό το είδος εργασίας.

- Πληθυσμός στον οποίο απευθύνεται η δράση: εθνικές στατιστικές υπηρεσίες, κοινοτικό στατιστικό σύστημα, κοινοτικά θεσμικά όργανα, χρήστες των γεωργικών και των περιβαλλοντικών στατιστικών.

- Ειδικοί στόχοι που καθορίστηκαν για την περίοδο προγραμματισμού: συνέχιση της πιλοτικής φάσης του σχεδίου κατά τρόπο ώστε να καταστεί δυνατή η εξαγωγή εγκυρότερων συμπερασμάτων για την ενδεχόμενη ένταξη της έρευνας αυτής στο κοινοτικό στατιστικό σύστημα και για τη σχέση κόστους/αποτελεσματικότητας της δράσης. συλλογή των αναγκαίων στατιστικών πληροφοριών για την ανάλυση των αλληλεπιδράσεων μεταξύ της γεωργίας, του περιβάλλοντος και της υπαίθρου. ανάπτυξη γεωργοπεριβαλλοντικών δεικτών με στόχο την αξιολόγηση της ενσωμάτωσης των περιβαλλοντικών προβληματισμών στην κοινή γεωργική πολιτική.

- Αναμενόμενες επιπτώσεις στην επίτευξη του γενικού στόχου: εναρμόνιση και εμπλουτισμός της στατιστικής πληροφόρησης για τη χρήση και την κάλυψη της γης. λήψη πρώιμων πληροφοριών για τις γεωργικές εκτάσεις. θέση στη διάθεση των χρηστών των γεωργικών στατιστικών και στη διάθεση των περιβαλλοντολόγων μιας ομοιογενούς βάσης δεδομένων σχετικά με, μεταξύ άλλων, τη διάβρωση του εδάφους, το φυσικό τοπίο, τους φυσικούς κινδύνους, το θόρυβο κ.λπ.

- Λεπτομέρειες υλοποίησης της δημοσιονομικής παρέμβασης: το κόστος της δράσης καλύπτει τη διενέργεια των επιτόπιων ερευνών καθώς και τις εργασίες συντονισμού, εποπτείας και ελέγχου της ποιότητας. Το ποσοστό συμμετοχής είναι 100%. Ωστόσο, προβλέπεται ότι ορισμένα κράτη μέλη θα συμμετάσχουν στη δράση, σε εθελοντική βάση, αναλαμβάνοντας την ευθύνη για ορισμένες επιπλέον εργασίες που θα επιτρέψουν να βελτιωθεί ο βαθμός ακρίβειας των αποτελεσμάτων.

Δράση B: Σχέδιο MARS

Το σύστημα MARS για την παρακολούθηση των καλλιεργειών και την πρόβλεψη των αποδόσεων αποτελείται από 4 διαφορετικές υπο-δραστηριότητες:

* αγορά μετεωρολογικών δεδομένων, επεξεργασία, υπολογισμοί, παρεμβολές και αποθήκευση μετεωρολογικών παράγωγων δεδομένων.

* χρήση των μετεωρολογικών δεδομένων στο γεωργομετεωρολογικό μοντέλο CGMS (Crop Growth Monitoring System - Σύστημα παρακολούθησης της ανάπτυξης των καλλιεργειών). Τα αποτελέσματα συνίστανται σε μια σειρά δεικτών προσομοίωσης της ανάπτυξης των βασικών καλλιεργειών. Οι δείκτες αυτοί αποθηκεύονται σε μια βάση δεδομένων με γεωγραφική αναφορά που επιτρέπει την παραγωγή θεματικών χαρτών των μετεωρολογικών στατιστικών και των δεικτών ανά καλλιέργεια.

* απόκτηση των δορυφορικών εικόνων NOAA-AVHRR, SPOT-VEGETATION και επεξεργασία των δεδομένων αυτών από το σύστημα SPACE. Οι δείκτες για την κατάσταση της βλάστησης υπολογίζονται ενσωματώνοντας τα δεδομένα εδαφικής κάλυψης CORINE.

* δημιουργία, στο ΚΚΕρ, μιας ομάδας εμπειρογνωμόνων αφιερωμένης στη στατιστική ανάλυση των δεδομένων και στην ποσοτική πρόβλεψη με βάση προηγούμενους δείκτες.

Το κύριο αποτέλεσμα της δραστηριότητας αυτής είναι το Δελτίο MARS που αποτέλεσε αντικείμενο 6 δημοσιεύσεων το 1999, 6 το 2000, 7 το 2001, 7 το 2002 και 6 δημοσιεύσεων που προβλέπονται για το 2003 (τελευταίο τεύχος, τέλη Νοεμβρίου 2003). Το Δελτίο αποστέλλεται στις ενδιαφερόμενες υπηρεσίες της Επιτροπής, στα κράτη μέλη, στις στατιστικές υπηρεσίες και στα διάφορα υπουργεία γεωργίας.

- Πληθυσμός στον οποίο απευθύνεται η δράση: εθνικές στατιστικές υπηρεσίες, κοινοτικό στατιστικό σύστημα, κοινοτικά θεσμικά όργανα, χρήστες των γεωργικών στατιστικών, επιστημονική κοινότητα.

- Ειδικοί στόχοι που καθορίστηκαν για την περίοδο προγραμματισμού: θέση στη διάθεση της Επιτροπής και των λοιπών θεσμικών οργάνων ενός ακόμη πιο αποτελεσματικού εργαλείου για την παρακολούθηση των καλλιεργειών και την πρόβλεψη των αποδόσεων. επέκταση της εφαρμογής του συστήματος αυτού στα νέα κράτη μέλη και σε άλλες παραμεθόριες περιοχές.

- Λεπτομέρειες υλοποίησης της δημοσιονομικής παρέμβασης: το δημοσιονομικό κόστος καλύπτει το σύνολο των εκτιμώμενων δαπανών για τις διάφορες δραστηριότητες, εκτός από τις δαπάνες προσωπικού στους κόλπους της Επιτροπής.

5.3 Λεπτομέρειες υλοποίησης

Άμεση διαχείριση από την Επιτροπή με καταστατικό ή εξωτερικό προσωπικό. Προβλέπεται επίσης η προσφυγή σε εξωτερικούς αναδόχους, οι οποίοι επιλέγονται κατόπιν πρόσκλησης υποβολής προσφορών, για την εκτέλεση ορισμένων εργασιών. Τα κράτη μέλη ενημερώνονται τακτικά για τις εν εξελίξει εργασίες και για τα επιτευχθέντα αποτελέσματα, τόσο με άμεση πρόσβαση στις πληροφορίες όσο και κατά τις περιοδικές συνεδριάσεις των ομάδων εργασίας που συγκαλούνται από την Eurostat σε τακτική βάση στο Λουξεμβούργο.

6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

6.1 Συνολικές δημοσιονομικές επιπτώσεις στο Μέρος Β (για ολόκληρη την περίοδο προγραμματισμού)

6.1.1 Δημοσιονομική παρέμβαση

ΠΑΥ σε εκατ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

6.2. Υπολογισμός του κόστους ανά σχεδιαζόμενο μέτρο στο Μέρος B (για ολόκληρη την περίοδο προγραμματισμού)

ΠΑΥ σε εκατ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ

7.1. Επιπτώσεις στους ανθρώπινους πόρους

>ΘΕΣΗ ΠIΝΑΚΑ>

7.2 Συνολικές δημοσιονομικές επιπτώσεις των ανθρώπινων πόρων

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για 12 μήνες.

7.3 Άλλες δαπάνες διοικητικής λειτουργίας που απορρέουν από τη δράση

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για 12 μήνες.

(1) Να προσδιορισθεί το είδος κάθε επιτροπής καθώς και η ομάδα στην οποία ανήκει

>ΘΕΣΗ ΠIΝΑΚΑ>

8. ΕΠΑΚΟΛΟΥΘΑ ΜΕΤΡΑ ΚΑΙ ΑΞΙΟΛΟΓΗΣΗ

8.1 Επακόλουθα μέτρα

Ένα πρόγραμμα εργασίας για το επόμενο έτος καταρτίζεται για κάθε δράση μετά από διαβουλεύσεις με τις αρμόδιες επιτροπές/ομάδες εργασίας στο πλαίσιο της Eurostat. Η παρακολούθηση της εφαρμογής των δράσεων εξασφαλίζεται είτε με βάση τις πληροφορίες και τις εκθέσεις που υποβάλλουν οι ανάδοχοι κατά τη διάρκεια του έτους είτε κατά τις περιοδικές συνεδριάσεις με τους εμπειρογνώμονες και τα κράτη μέλη που διοργανώνουν οι υπηρεσίες της Επιτροπής. Η εφαρμογή του γεωργομετεωρολογικού συστήματος παρακολουθείται συνεχώς και μέσω της αξιοποίησης των πληροφοριών που λαμβάνονται κατά την κατάρτιση των ισοζυγίων προβλέψεων για τις βασικές καλλιέργειες εκ μέρους της Επιτροπής.

8.2 Λεπτομέρειες πραγματοποίησης και περιοδικότητα της προβλεπόμενης αξιολόγησης

Με την ευκαιρία των τεχνικών συνεδριάσεων που αναφέρονται στο σημείο 8.1, πραγματοποιείται μια ενδιάμεση αξιολόγηση των αποτελεσμάτων που επιτεύχθηκαν και των προβλημάτων που αντιμετωπίστηκαν ώστε να καταστεί δυνατή η αξιοποίηση της κτηθείσας πείρας για τη συνέχιση των δράσεων.

9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Δεδομένου ότι η Επιτροπή είναι ο παραλήπτης των πληροφοριών και ότι η παροχή των πληροφοριών αποτελεί το αντικείμενο των συμβάσεων, θα υπάρξει άμεσος έλεγχος των δράσεων. Εξάλλου, η εκτέλεση των δράσεων διασφαλίζεται από την Επιτροπή είτε άμεσα είτε σε συνεργασία με τις κοινοτικές και εθνικές αρχές που είναι επιφορτισμένες με την παραγωγή των γεωργικών στατιστικών.